27.4.2023

**Fotografiska saapuu ensimmäistä kertaa Suomeen ja aloittaa ainutlaatuisen yhteistyön Stockmannin kanssa**

*Kansainvälinen valokuvataiteen museo Fotografiska saapuu kesällä ensimmäistä kertaa Suomeen. Tallinnan Fotografiska avaa 9. kesäkuuta ainutlaatuisen installaation Helsingin keskustan Stockmannin tavaratalossa. Taideprojekti tulee muodostumaan kiinnostavasta tekoälyinstallaatiosta, joka tutkii ihmisten ja heidän elottomien esineidensä välistä rakkautta. Taideprojekti kootaan monimediataiteilija Alyona Movko-Mägin johdolla suomalaisia osallistaen. Stockmann haluaa kutsua asiakkaansa ja kaupunkilaiset kohtaamaan toisiaan taiteen äärelle, kokemaan elämyksiä ja inspiroitumaan.*    
    
Helsingin keskustan Stockmannille saapuva Fotografiskan uniikki installaatio on upea mahdollisuus niin Stockmannille, sen asiakaskunnalle kuin kaikille kaupunkilaisille.

*”*Ainutlaatuinen yhteistyömme Fotografiskan kanssa tukee tavoitettamme kehittää tavarataloistamme inspiroivia, elämyksellisiä ja monikäyttöisiä tiloja, jotka tarjoavat asiakkaillemme ostosmahdollisuuksien lisäksi erilaisia palveluita, elämyksiä ja yhteisöllisyyttä. Uskomme, että niin kaupunkilaiset kuin Helsingissä vierailevat turistitkin yllättyvät iloisesti taiteen tuomisesta tavarataloomme. Toivotamme Tallinnan Fotografiskan lämpimästi tervetulleeksi ensimmäistä kertaa Suomeen ja erityisesti meille Stockmannille”, sanoo Helsingin tavaratalojohtaja *Mariela Nortama.*

”Olemme iloisia tästä ainutlaatuisesta yhteistyöstä, sillä suomalaiset ovat ottaneet Tallinnan Fotografiskan lämpimästi vastaan aina avajaisista lähtien, ja toivommekin tämän valtavan kiinnostuksen Fotografiskaa kohtaan jatkuvan nyt myös Helsingissä, suomalaisten kotona, tämän projektin myötä. Baltiassa merkittäväksi tavarataloikoniksi kasvanut suomalainen Stockmann on luonteva taho aloittaa tämä yhteistyö. Toivotamme kaikki sydämellisesti tervetulleiksi Fotografiskan installaation äärelle”, iloitsee Tallinnan Fotografiskan johtaja *Margit Aasmäe*.    
    
Tallinnan Fotografiskan taideprojekti Helsingin Stockmannilla tulee olemaan tekoälyinstallaatio ”Live, Love, Stuff!”, joka kertoo ihmisen rakkaudesta esineisiin. Teokset perustuvat suomalaisten tarinoihin lempiesineistään, joita ilman he eivät voisi kuvitella elävänsä.

Kesällä avattavaa installaatiota varten Fotografiska kutsuu kaikkia suomalaisia osallistumaan ”Live, Love, Stuff!” -installaation tarinan syntymiseen kirjautumalla osoitteeseen www.fotografiska.ee/helsinki ja vastaamalla muutamiin kysymyksiin itselle rakkaista esineistä. Vastaukset tulevat heräämään eloon tekoälyn kautta ja lopputuloksena syntyy sarja rakkaustarinoita esineille. Jokaisella osallistujalla tulee olemaan tärkeä merkitys kyseisen laajan yhteisinstallaation luomisessa. Prosessiin osallistuminen on täysin anonyymiä, eikä henkilötietoja tulla keräämään.

Fotografiskan ”Live, Love, Stuff!” avataan Helsingin keskustan Stockmannin tavaratalossa perjantaina 9.6.2023 klo 10.00. Installaatio on nähtävillä tavaratalon 8. kerroksessa elokuun loppuun saakka.      
    
**Esineet ovat usein ystäviämme, kumppaneitamme ja toisinaan jopa terapeuttejamme**    
    
Fotografiskan tekoälyinstallaation on luonut merkittävä virolainen monimedia- ja installaatiotaiteilija Alyona Movko-Mägi, jonka työt tutkivat taiteen, teknologian ja ihmiskokemuksen kohtaamisia.

*”Rakkaussuhteemme omaisuuteemme on mielenkiintoinen ilmiö, olipa kyse sitten repaleisen nallekarhun tunnearvosta, leuat loksauttavan taideteoksen esteettisestä vetovoimasta tai luotettavan keittiökoneen toiminnallisesta arvosta. Meillä ihmisillä on kyky muodostaa vahvoja kiintymyksiä elämämme esineisiin, ja on kiehtovaa nähdä, kuinka paljon vaivaa näemme elottomien esineiden hankinnassa ja vaalimisessa sekä kuinka niistä voi tulla meille pakkomielteitä.*     
    
*Olemme kaikki luultavasti kuulleet tarinoita, kuten ”Voi, autoni vihaa kylmää säätä” tai ”Leivänpaahtimeni on niin omapäinen” sekä ihmisten sanovan, että he eivät voisi kuvitella elämäänsä ilman kannettavaa tietokonetta tai kameraa. Esineet ovat usein ystäviämme, kumppaneitamme ja toisinaan jopa terapeuttejamme. Joskus olemme intohimoisempia tavaroistamme kuin toisistamme – yritä vaikka ottaa rakastettu omaisuus jonkun käsistä, niin näet, mitä voi tapahtua”.*

**Lisätietoja:**  

Mariela Nortama, johtaja, Helsingin keskustan tavaratalo, Stockmann, puh. 050 486 3414, [mariela.nortama@stockmann.com](mailto:mariela.nortama@stockmann.com)    
    
Stockmann Media Desk, puh. 050 389 0011  

*Stockmann tarjoaa monipuolisen ja laadukkaan valikoiman muodin, kauneuden ja kodin tuotteita ihanan arjen ja juhlan rakentamiseen. Inspiroimme asiakkaitamme tekemään kestäviä ja vastuullisia valintoja. Stockmannilla on 8 tavarataloa Suomessa ja Baltiassa sekä verkkokauppa stockmann.com. Lisätietoja meistä löydät osoitteesta stockmanngroup.com.*